Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Зоранчо Стојанов со службена легитимација број 28-0001 и Нена Велковска со службена легитимација 28-0021 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Крива Паланка, со седиште на ул. Никола Карев бб, Крива Паланка, застапуван од В.Д. Директорот Емилија Ангеловски и со Записник ИП1 број 16-335 од 14.07.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020 ,163/2021, 99/22, 236/22, 65/2023) го донесе следното:

**Р Е Ш Е Н И Е**

Се наредува на Емилија Ангеловски В.Д. Директор на ЈУ Меѓуопштински центар за социјална работа Крива Паланка (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот ажурно да ја води евиденција на малолетни лица под старателство и нивните старатели, на полнолетни лица делумно или наполно лишени од деловна способност ставени под старателство и на старатели за посебен случај, односно уредно да ги внесува податоците за вредноста на имотот според записникот од извршен попис и проценка на имотот, во согласност со член 14 -а од Законот за семејството.

  **Рокот за извршување на изречената инспекциска мерка е 10 дена од денот на приемот на решението и постојано**

 **2**. Извештајот на старателот или стручното лице кое во името на Центарот ги врши работите на старателството доставен до Центарот, во целост да ја прикажува грижата за лицето ставено под старателство а особено грижата за неговото здравје, издржување и оспособување за самостоен живот а кај малолетните лица под старателство и за нивното воспитание и образование, како и за се друго што е од значење за личноста на лицето под старателство, согласно член 151 од Законот за семејството.

 **Рокот за извршување на изречената инспекциска мерка изнесува 30 дена од приемот на решението и постојано**

 3. Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 2 од Законот за социјалната заштита, преку инспекторите за социјална заштита Зоранчо Стојанов со службена легитимација 28-0001 и Нена Велковска со службена легитимација 28-0021 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Крива Паланка со седиште на ул.Никола Карев бб, Крива Паланка, застапувано од В.Д.Директорот Емилија Ангеловски и состави Записник ИП1 број 16-335 од 14.07.2023 година, во кој се констатирани недостатоци и неправилности во постапка за ставање под старателство на малолетни лица без родителска грижа, старателство над лица на кои им е одземена или ограничена деловната способност, старател за посебен случај и преземање на потребните мерки за остварување на целите на старателството.

 За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-335 од 14.07.2023 година.

 Инспектори за социјална заштита

 Зоранчо Стојанов

 Нена Велковска